মন্ত্রী আরও বলেন, ‘গতকাল সংলাপ শুরু হয়েছে। সংলাপ ৮ নভেম্বর পর্যন্ত চলবে। আগামীকাল জেলহত্যা দিবস। তাই কাল (সংলাপ) হবে না। ঐক্যফ্রন্টের ড. কামালের নেতৃত্বে মীর্জা ফখরুল, রব এসেছিলেন। সাড়ে ৩ ঘণ্টা ধরে খোলামেলা পরিবেশে আলোচনা হয়। কেউ কেউ ২-৩ বার বক্তব্য রেখেছেন। ভালো আলোচনা হয়েছে। তারা চাইলে আবারো আলোচনা হতে পারে। দূরত্বটা বহুদিনের। টানা পোড়নের ক্ষেত্রে ২১ আগস্ট, ১৫ আগস্টের মতো সেনসিটিভ কিছু ইস্যু আছে। ২১ আগস্ট বিএনপির আমলে নৃশংস ঘটনা ঘটে। বেগম আইভি রহমানসহ ২২টি প্রাণ ঝরে গেছে। তারপরও আমরা কম্প্রোমাইজ করেছি।’